ଅଧା ଦେଲେ ଖଣି ଜରିମାନା\nଯୋଡା,୧୧।୧(ଡି.ଏନ୍.ଏ.): ବେଆଇନ ଭାବେ ଖଣିଜ ଉତ୍ତୋଳନ କରିଥିବା ଖଣି ଲିଜ୍ଧାରୀଙ୍କ ଉପରେ ଜରିମାନା ଧାର୍ଯ୍ୟ କରାଯାଇଛି। ଖଣି ଦୁର୍ନୀତିର ଅନୁଧ୍ୟାନ କରିଥିବା କେନ୍ଦ୍ରୀୟ କ୍ଷମତାସଂପନ୍ନ କମିଟି (ସିଇସି)ର ସୁପାରିସ ଆଧାରରେ ଖଣିମାଲିକ ଓ କମ୍ପାନୀଠାରୁ ୨୦୧୭ ଡିସେମ୍ବର ୩୧ ସୁଦ୍ଧା ଧାର୍ଯ୍ୟ ଜରିମାନା ଆଦାୟ ସକାଶେ ସମୟସୀମା ଦିଆଯାଇଥିଲା ।\nଅଧା ଦେଲେ ଖଣି ଜରିମାନା\t January 12th, 01:17 AM January 12th, 01:17 AM\nଯୋଡା,୧୧।୧(ଡି.ଏନ୍.ଏ.): ବେଆଇନ ଭାବେ ଖଣିଜ ଉତ୍ତୋଳନ କରିଥିବା ଖଣି ଲିଜ୍ଧାରୀଙ୍କ ଉପରେ ଜରିମାନା ଧାର୍ଯ୍ୟ କରାଯାଇଛି। ଖଣି ଦୁର୍ନୀତିର ଅନୁଧ୍ୟାନ କରିଥିବା କେନ୍ଦ୍ରୀୟ କ୍ଷମତାସଂପନ୍ନ କମିଟି (ସିଇସି)ର ସୁପାରିସ ଆଧାରରେ ଖଣିମାଲିକ ଓ କମ୍ପାନୀଠାରୁ ୨୦୧୭ ଡିସେମ୍ବର ୩୧ ସୁଦ୍ଧା ଧାର୍ଯ୍ୟ ଜରିମାନା ଆଦାୟ ସକାଶେ ସମୟସୀମା ଦିଆଯାଇଥିଲା । ସୁପ୍ରିମକୋର୍ଟଙ୍କ ନିର୍ଦ୍ଦେଶ କ୍ରମେ ରାଜ୍ୟ ସରକାର ଏହି ତାରିଖ ସ୍ଥିର କରିଥିଲେ । ନିର୍ଦ୍ଧାରିତ ସମୟରେ ଜରିମାନା ନ ଦେଲେ ଖଣିବନ୍ଦ ହେବ ବୋଲି ମଧ୍ୟ ଚେତାବନୀ ଦିଆଯାଇଥିଲା। ମାତ୍ର ଧାର୍ଯ୍ୟ ସମୟସୀମା ମଧ୍ୟରେ କେନ୍ଦୁଝର ଜିଲାର ଯୋଡା ଖଣି ମଣ୍ଡଳରେ ଅଧା ଲିଜ୍ଧାରୀ ଜରିମାନା ଦେଇଥିବା ବେଳେ ଅଧା ଦେଇ ନ ଥିବା ଜଣାପଡିଛି । ପରିବେଶ ମଞ୍ଜୁରୀ ଓ ବନ ସଂରକ୍ଷଣ ଅନୁମୋଦନ ବିନା ଅଧିକ ଅଞ୍ଚଳରୁ ଖଣିଜ ଉତ୍ତୋଳନ କରିଥିବା ଖଣିଗୁଡିକ ମଧ୍ୟରୁ ୩୮ଟି ଖଣି ଏହି ଜରିମାନା ଟଙ୍କା ପୈଠ କରିଥିବା ବେଳେ ବଡ଼ବଡ଼ ଖଣି କମ୍ପାନୀ ଏହାକୁ ଦେବାରେ ଅବହେଳା କରିଛନ୍ତି। ରାଜ୍ୟ ସରକାର ୨୦୧୭ ଡିସେମ୍ବର ୩୧ ସୁଦ୍ଧା ଯୋଡ଼ା ଖଣିମଣ୍ଡଳରୁ ୧୨,୧୫୯ କୋଟି ଟଙ୍କା ଜରିମାନା ଆଦାୟ କରିବା ପାଇଁ ନିର୍ଦ୍ଦେଶ ଦେଇଥିଲେ। ଏହି ଖଣିମଣ୍ଡଳରେ ୩୮ ଖଣି ଲିଜ୍ଧାରୀଙ୍କଠାରୁ ୪,୮୧୮କୋଟି ଜରିମାନା ଟଙ୍କା ଆଦାୟ କରାଯାଇଛି। ଅବଶିଷ୍ଟ ୩୮ଟି ଖଣି ସେମାନଙ୍କ ଉପରେ ଧାର୍ଯ୍ୟ ଜରିମାନା ରାଶି ପୈଠ କରିନାହାନ୍ତି। ଜରିମାନା ପୈଠ କରି ନ ଥିବାରୁ ଏଗୁଡ଼ିକ ବନ୍ଦ ହେବା ଏକ ପ୍ରକାର ନିଶ୍ଚିତ ହୋଇଛି। ମିଳିଥିବା ତଥ୍ୟ ଅନୁଯାୟୀ, ଯୋଡ଼ା ଖଣି ମଣ୍ଡଳରେ ବିନା ପରିବେଶ ମଞ୍ଜୁରୀ ଓ ଧାର୍ଯ୍ୟ ମଞ୍ଜୁରୀଠାରୁ ଅଧିକ ଖଣିଜ ଖନନ କରିଥିବା ୬୬ ଖଣି ଏବଂ ବିନା ଜଙ୍ଗଲ ଅନୁମତି ତଥା ଧାର୍ଯ୍ୟ ମଞ୍ଜୁରୀଠାରୁ ଅଧିକ ଖଣିଜ ଖନନ କରିଥିବା ୧୦ ଖଣିଠାରୁ ଜରିମାନା ଅର୍ଥ ଆଦାୟର ନିର୍ଦ୍ଦେଶ ରହିଥିଲା।
